stanford-oval/wikipedia huggingface dataset:
Teenage Mutant Ninja Turtles: Turtles Forever
Äänirooleissa

| Hahmo | 1984 Mirage sarjakuvat | 1987 TV-sarja | 2003 TV-sarja |
| --- | --- | --- | --- |
| Leonardo | Adam Caroleson | Dan Green | Michael Sinterniklaas |
| Donatello | Clay Adams | Tony Salerno | Sam Riegel |
| Raphael | Sean Schemmel | Sebastian Arcelus | Greg Abbey |
| Michelangelo | Bradford Cameron | Johnny Castro | Wayne Grayson |
| Mestari Tikku |  | David Wills | Darren Dunstan |
| April O'Neil |  | Rebecca Soler | Veronica Taylor |
| Casey Jones |  |  | Marc Thompson |
| Silppuri | David Wills | Load Williams | Scottie Ray |
| Karai |  |  | Karen Neill |
| Hunni |  |  | Greg Carey |
| Krang |  | Bradford Cameron |  |
| Bebop |  | Bradford Cameron |  |
| Rocksteady |  | Johnny Castro |  |
Texasin yliopisto, San Antonio

UTSA:n päärakennus.
Texasin yliopisto, San Antonio (engl. The University of Texas at San Antonio, käytetään lyhenteitä  UT San Antonio tai UTSA) on osavaltiollinen julkinen yliopisto San Antoniossa Texasissa. Se kuuluu laajempaan niin kutsuttuun University of Texas Systemiin. Yliopisto on perustettu 5. kesäkuuta 1969 ja siellä on lähes 30 000 opiskelijaa.
Aiheesta muualla

Yliopiston sivut
Wikimedia Commonsissa on kuvia tai muita tiedostoja aiheesta .
Robert G. L. Waite

Robert G. L. Waite (18. helmikuuta 1919 Manitoba, Kanada – 4. lokakuuta 1999 Glastonbury, Connecticut) oli yhdysvaltalainen historioitsija.
Waite syntyi köyhään kanadalaisen papin perheeseen, joka kiersi pieniä seurakuntia. Hän opiskeli Macalester Collegessa St. Paulissa stipendin turvin valmistuen 1941. Hän palveli Yhdysvaltain armeijassa 1942–1945 ja valmistui filosofian tohtoriksi Harvardin yliopistosta 1949. Waite liittyi Williams Collegen opettajakuntaan 1950-luvun alussa. Hän tutki Saksan 1900-luvun alkupuolen historiaa ja kirjoitti aiheesta useita teoksia.
Hän oli merkittävä Hitler-tutkija, joka uskoi Hitlerin motiivien selviävän soveltamalla psykologiaa historiantutkimukseen. Hänen kuuluisin teoksensa oli psykohistoriallinen Hitler-tutkimus The Psychopathic God: Adolf Hitler. Vaikka hänen freudilainen ja ajoittain pitkälle viety psykologinen lähestymistapansa on herättänyt välillä arvostelua, hänen tutkimukseensa on usein nojattu seuranneessa Hitler-tutkimuksessa.
Teoksia

Vanguard of Nazism: The Free Corps Movement in Postwar Germany, 1918-1923 (1953)
The Psychopathic God: Adolf Hitler (Basic Books, 1977)
Kaiser and Führer: A Comparative Study of Personality and Politics (1998)
Haringey at War
A History of the Weimar Republic From the Collapse of the Empire to Hindenburg's Election
Hitler, the Kaiser, and Me: an Academic's Procession (1999, muistelmat)
Risto Pyykkö

Risto Johannes Pyykkö on rovaniemeläinen Lapin Kansa -lehden urheilutoimittaja, joka on kirjoittanut Petteri Holman kanssa teoksen Kairanviemä kirjailija A. E. Järvisen elämästä (Otava, 2006). Kordelinin säätiö myönsi kirjan kirjoittamiseen 3 000 euron apurahan. Pyykkö on luennoinut Holman kanssa A. E. Järvisen elämästä muun muassa Lapin yliopistossa keväällä 2006. Pyykkö on naimisissa entisen kansanedustajan Tatja Karvosen kanssa. Pyykön lempinimi on Polle.
Suomen Lentopalloliitto valitsi Pyykön kauden 2002–2003 lentopallotoimittajaksi.
Teoksia

Petteri Holma & Risto Pyykkö: Kairanviemä. Kirjailija A. E. Järvisen elämä., Otava 2006
Robert Fulton

Robert Fulton
Robert Fulton (14. marraskuuta 1765 Lancasterin piirikunta, Pennsylvania – 24. helmikuuta 1815) oli yhdysvaltalainen insinööri ja keksijä, joka rakensi ensimmäisen kaupallisesti menestyneen höyrylaivan. Hän suunnitteli myös ensimmäisen käyttökelpoisen sukellusveneen, Nautiluksen vuonna 1800. Se toimi paineilmalla.
Fultonilla oli jo nuorena monia kosketuksia Englantiin ja ensimmäisiin höyrykoneisiin. Hän oleskeli Euroopassa pitkään: vuonna 1786 hän muutti Englantiin opiskelemaan muotokuvamaalausta, ja vuonna 1794 hän siirtyi Ranskaan, ja teki siellä ensimmäiset kokeensa vedenalaisilla torpedoilla ja ammusveneillä, joilla yritettiin hyökätä Englannin laivastoa vastaan. Englannin hallitus halusi Fultonin omalle puolelleen, ja hänet kutsuttiin Lontooseen 1804. Vuonna 1806 Fulton palasi Yhdysvaltoihin, ja jatkoi torpedojen ja sukellusveneen suunnittelua.
Vuonna 1807 Fulton ja Robert R. Livingston rakensivat North River Steamboatin, josta myöhemmän virheellisesti käytettiin nimeä Clermont. Se oli ensimmäinen kaupallisesti menestynyt siipirataslaiva. Se risteili Hudsonjoella New Yorkin ja Albanyn välillä.
Fultonin Nautilus.
Rekonstruoitu Nautilus Cherbourgissa, Ranskassa.
North River Steamboat, myöhemmin Clermont.
Aiheesta muualla

Kuvia tai muita tiedostoja aiheesta Robert Fulton Wikimedia Commonsissa
Robert Fuchs

Robert Fuchs
Robert Fuchs (15. helmikuuta 1847 Frauental an der Laßnitz – 19. helmikuuta 1927 Wien) oli itävaltalainen säveltäjä ja musiikkipedagogi.
Fuchs oli musikaalisesta perheestä. Hänen isänsä Patriz Fuchs (1789–1867) oli säveltäjä, kuten myös hänen isoveljensä Johann Nepomuk Fuchs. Vuonna 1865 Robert Fuchs muutti Wieniin, jossa opiskeli Anton Brucknerin, Felix Otto Dessoffin ja Joseph Hellmesberger vanhemman johdolla. Kymmenen vuotta myöhemmin hänestä itsestään tuli musiikin teorian professori Wienissä. Tässä tehtävässä hän toimi 37 vuoden ajan. Fuchsilla oli lukuisia tunnettuja oppilaita, kuten George Enescu, Edmund Eysler, Leo Fall, Richard Heuberger, Erich Wolfgang Korngold, Gustav Mahler, Eusebius Mandyczewski, Franz Schmidt, Franz Schreker, Jean Sibelius, Robert Stolz, Richard Strauss, Hugo Wolf ja Alexander von Zemlinsky.
Fuchsin tuotantoon kuuluu sinfonioita, kaksi oopperaa (Die Königsbraut, Die Teufelsglocke), kamarimusiikkia eri kokoonpanoille, konsertto pianolle, piano- ja urkuteoksia, lauluja sekä messuja. Fuchs tunnetaan kuitenkin parhaiten viidestä serenadista, jotka sävelsi jousi- ja kamariorkestereille. Fuchsin sävellystyyliin vaikutti esimerkiksi hänen ystävänsä Johannes Brahms. Säveltäjänä ja pedagogina toimimisen lisäksi Fuchs työskenteli urkurina Wienin piaristikirkossa sekä keisarinhovissa ja Gesellschaft der Musikfreunden konserttien kapellimestarina.
Fuchs sai kunniahaudan Wienin keskushautausmaalta.
Aiheesta muualla

IMSLP: nuotteja
Risto Purhonen

Risto Purhonen (s. 1951) on suomalainen muusikko. Hän soittaa huilua ja saksofonia sekä laulaa. Purhonen on Seitsemän seinähullua veljestä -nimisen huumorimusiikkiyhtyeen pitkäaikainen jäsen.
Aiheesta muualla

Risto Purhonen Elonetissä
Texcoco

Tenochtitlánin asteekkien liittolaiskuningas, Texcocon Nezahualcoyotl teoksessa Codex Ixtlilxochitl.
Texcoco (klassiseksi nahuatliksi Tetzco(h)co) oli ennen espanjalaisten tuloa asteekkien liittolaiskaupunki Meksikon laaksossa Texcoco-järven itärannan lähellä. Siellä asui kansa nimeltä Acolhua, joka oli asteekeille sukua. Texcocon johtaja Nezahualcoyotl (1403–1473) auttoi asteekkeja heille vihamieliseksi kääntyneiden tepaneekkien kukistamisessa. Ennen espanjalaisvalloitusta kaupungissa asui 24 000 ihmistä ja sen ala oli 450 hehtaaria.
Texcoco eli Tetzcoco, acolhuoiden asuinpaikka

Texcoco tai Tezcoco oli nykyisessä Meksikon laaksossa sijainnut asteekkien sukulaiskulttuurin Acolhuan asuttama kaupunki. Texcoco oli silloisen suuren Texcoco-järven itäisellä rannalla.
Acolhua oli nahuatlia puhuva kansa, joka saapui Meksikon laaksoon noin vuonna 1200.
Acolhuaa ei saa sekoittaa Culhuaan. Acolhuoita muistuttavia nahuatlia puhuvia kulttuureja olivat noihin aikoihin asteekit, tepaneekit, Chalco ja Xochimilca.
Texcocon kaupungin perustivat ehkä chichimekit 1200-luvulla.
Noin 1337 acolhuat ajoivat chichimekit Texcocosta pois tepaneekkien avustamana. Ajatellaan että varhaiset acolhuoiden johtajat puhuivat alueen alkukieltä otomia, ja nahuatl määrättiin kieleksi vasta kuningas Techotlalatzinin aikaan noin 1357/1377-1409. Näihin aikoihin tepaneekkien kaupungin Azcapotzalcon vaikutus tai jopa löyhä ohjaus ulottui Texcocoon, joka joutui maksamaan tepaneekeille veroa. 
Uusi 1409 valtaistuimelle noussut Texcocon johtaja Ixtlilxochitli I otti vuonna 1414 itselleen tittelin Chichimeca Tecuhtli, "kikimeekkien herra", ja aikoi solmia liiton Tenochtitlanin asteekkien kanssa, mutta asteekkijohtaja Huitzilihuitl torjui ajatuksen, samoin kuin myöhemmin hänen poikansa  Chimalpopocaa. Tämä lienee johtunut siitä, että
asteekkien päällikkö oli naimisissa tepeneekkijohtajan tyttären kanssa.
Texcocon johtaja Ixtlilxochitli I hyökkäsi Azcapozalcoon, tepaneekkien pääkaupunkiin, ja onnistuikin saartamaan sitä pitkään, mutta koska ei kyennyt valtaamaan sitä, palasi tyhjin toimin takaisin.
Tepaneekkijohtaja Tezozomocin kostoretki syöksi Ixtlilxochitli I:n vallasta vuonna 1418.
Kymmenen vuotta myöhemmin Huexotzingoon paennut Ixtlilxochitli I:n poika Nezahualcoyotl (1403 - 1473) kukisti yhdessä asteekkien ja monien muiden kanssa tepaneekit, ja liittyi asteekkien ja Tlacopanin kanssa kolmiliittoon. Texcocosta tuli tällöin asteekkien valtakunnan toiseksi tärkein kaupunki. Nezahualcoyotl oli merkittävä filosofi ja runoilija säilyneiden tietojen mukaan.
Hän keräsi puutarhaan ja eläintarhaan eksoottisia eläimiä ja kasveja valtakunnan eri seuduilta.
Nezahualpilli (1464-1515) jatkoi isänsä perinteitä. 1520 espanjalaisvalloittaja Hernan Cortéz tappoi viimeisen Texcocon hallitsijan Cacamatzinin ja myös pian valtaistuimelle nousseen Coanacochin ja pani valtaistuimelle nukkehallitsijaksi kristinuskoon kääntyneen
Ixtlilxochitl II:n vuonna 1525.
Viimeinen espanjalaisten tukema tlatoani-tyyppinen Texcocon johtaja  oli Antonio Pimentel Tlahuitoltzin.
Tapani Jokinen

Tapani Veikko Juhani Jokinen (s. 1937) on suomalainen tekniikantutkija. Hän on ollut Teknillisen korkeakoulun sähkötekniikan professori vuodesta 1974. Hänen tutkimuskohteitaan ovat olleet sähkömoottorit ja generaattorit sekä suprajohtavuuden sovellukset sähkövoimatekniikassa. Hän jäi eläkkeelle 2001.
The Lost Files

| The Lost Files Digital Underground |
| --- | --- | --- |

Kokoelmalevyn tiedot
 Julkaistu: 26. lokakuuta 1999
 Formaatti: CD
 Tuottaja(t): Digital Underground
 Tyylilaji: Rap
 Levy-yhtiö: Lil Butta
Digital Underground muut julkaisut
| Who Got the Gravy? 1998 | The Lost Files 1999 | No Nose Job 2001 |
The Lost Files on rap-ryhmä Digital Undergroundin seitsemäs studioalbumi. Albumi julkaistiin vuonna 1999.
Kappalelista

"On One"
"X For the Ear"
"People Over the Stairs"
"Mind Bubble"
"Voodoo Woman"
"How Long"
"Nothing has Changed"
"Phone Call Away"
"Strawberry Letter 23"
"I Been Watching You"
"Know Me Feel Me"
SOA

Lyhenne Soa tai SOA voi tarkoittaa:
Soa, Soinlahden rautatieaseman liikennepaikkalyhenne.
Soa, Stordalenin rautatieaseman liikennepaikkalyhenne.
SOA, School of the Americas, Columbuksessa, Georgiassa sijaitsevan Yhdysvaltain armeijan koulutuskeskuksen lempinimi.
SOA, Start of Authority, Internetin nimipalvelujärjestelmässä yhteysvarmennekoodi
SOA, Service Oriented Architecture, tietotekniikassa palvelukeskeinen arkkitehtuuri
SOA, Sons of Anarchy, televisiosarja
SOA, Suomen Optometrian Ammattilaiset SOA ry
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SOA”, voi hakea sivunnimihaulla, laajalla sivunnimihaulla tai tekstihaulla.
The Lost World: Jurassic Park (konsolipeli)

| The Lost World: Jurassic Park |
| --- | --- |

Kehittäjä:  DreamWorks Interactive
Julkaisija:  Electronic Arts
Suunnittelija:  Parker A. Davis
Säveltäjä:  Michael Giacchino
Pelisarja:  Jurassic Park
Julkaistu:  PlayStationNA 27. elokuuta 1997EU 5. syyskuuta 1997JP 4. joulukuuta 1997 Sega SaturnJP 23. lokakuuta 1997NA 30. syyskuuta 1997EU 6. marraskuuta 1997
Lajityyppi:  toiminta
Pelimuoto:  yksinpeli
Ikäluokitus:  ELSPA: 11+ ESRB: T  Virheellinen ESRB-arvo
Alusta:  PlayStation, Sega Saturn
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
The Lost World: Jurassic Park on DreamWorks Interactiven kehittämä toimintapeli, joka on julkaistu vuonna 1997 PlayStation- ja Sega Saturn -konsoleille. Peli perustuu elokuvaan Kadonnut maailma – Jurassic Park. Valittavana on viisi hahmoa: Compsognathus, Velociraptor ja Tyrannosaurus rex sekä kaksi eri ihmishahmoa.[lähde? ]
Samana vuonna on julkaistu eri kehittäjien samanniminen peli eri alustoille.
Aiheesta muualla

The Lost World: Jurassic Park MobyGamesissa (englanniksi)
Rikollisuus Suomessa

Rikollisuus Suomessa on muihin Euroopan maihin verrattuna pientä. Pohjoismaista Suomessa tapahtuu kolmanneksi eniten rikoksia, Ruotsin ja Norjan jälkeen (2021). Suomen viranomaisten tietoon tuli vuonna 2022 yhteensä 494 737 rikosta.
Rikollisuus tyypeittäin > Henkirikokset

Suomen poliisin tietoon tuli vuonna 2020 yhteensä 489 henkirikosta tai niiden yritystä. Se oli noin neljännes enemmän kuin vuonna 2019, jolloin vastaavia rikoksia tehtiin 397 kertaa. Suomessa henkirikoksen uhreina kuolee vuosittain arviolta noin 100 ihmistä. Henkirikollisuuden taso Suomessa on ollut laskussa 1990-luvun jälkipuoliskolta lähtien. Suomalaisten riski joutua surmatuksi on uusimpien tilastojen mukaan nykyään matalampi kuin kertaakaan sitten 1960-luvun.
Rikollisuus tyypeittäin > Seksuaalirikokset

Vuonna 2020 poliisille ilmoitettiin melkein 4 500 seksuaalirikosta, joista lapsiin kohdistuvia oli puolet. Lisäksi lapsia seksuaalisesti esittävään kuvamateriaaliin liittyviä rikoksia tutkittiin poliisissa vuonna 2020 yli 1 000.
Rikollisuus tyypeittäin > Järjestäytynyt rikollisuus

Keskusrikospoliisin arvion mukaan Suomessa toimii noin 90 järjestäytynyttä rikollisryhmää ja näillä ryhmillä on jäseniä noin 900–1 000.
Aiheesta muualla

Kuvia tai muita tiedostoja aiheesta Rikollisuus Suomessa Wikimedia Commonsissa
Tell Me Why (Bobby Vintonin albumi)

| Tell Me Why Bobby Vinton |
| --- | --- | --- |

Studioalbumin tiedot
 Julkaistu: 1964
 Formaatti: LP-levy
 Tuottaja(t): Robert Morgan
 Tyylilaji: Pop
 Levy-yhtiö: Epic
Bobby Vinton muut julkaisut
| There! I've Said It Again 1964 | Tell Me Why 1964 | A Very Merry Christmas 1964 |
Tell Me Why on Bobby Vintonin kahdeksas studioalbumi, joka julkaistiin heinäkuussa 1964. 
Albumilla on yksi singlellä julkaistu kappale Tell Me Why. Albumilla on coverversiot "Somewhere Along the Way," "When I Lost You," "Some of These Days," "Maybe You'll Be There", "If You Love Me (Really Love Me)" ja "I Wanna Be Loved".
Kappaleet > Puoli 1

Somewhere Along the Way - (Sammy Gallop, Kurt Adams) - 2:22
When I Lost You - (Irving Berlin) - 2:14
There Goes My Heart - (Benny Davis, Abner Silver) - 2:59
Some of These Days - (Shelton Brooks) - 3:20
Maybe You'll Be There - (Sammy Gallop, Rube Bloom) - 2:27
Tell Me Why - (Al Alberts, Marty Gold) - 2:36
Kappaleet > Puoli 2

Imagination Is a Magic Dream - (Bob Hilliard, B.T. Green) - 3:10
If You Love Me, Really Love Me - (Geoff Parsons, Marguerite Monnot) - 3:25
There Goes That Song Again - (Sammy Cahn, Jule Styne) - 2:07
A Pretty Girl Is Like a Melody - (Irving Berlin) - 2:36
I Love You Much Too Much - (Don Raye, Alexander Olshey, Chaim Towber) - 2:54
I Wanna Be Loved - (Billy Rose, Edward Heyman, Johnny Green) - 2:30
Albumin tekijät

Tuottaja: Robert Morgan
Sovittaja: Stan Applebaum
Sijoitukset

Albumi - Billboard (North America)
| Vuosi | Lista | Sijoitus |
| --- | --- | --- |
| 1964 | The Billboard 200 | 31 |

Singlet - Billboard (North America)
| Vuosi | Single | Lista | Sijoitus |
| --- | --- | --- | --- |
| 1964 | "Tell Me Why" | The Billboard Hot 100 | 13 |
| 1964 | "Tell Me Why" | Billboard Adult Contemporary | 3 |
Rock’n rollin maailma

Rock’n rollin maailma on Seinäjoen helluntaiseurakunnan nuorisotiimin vuonna 1986 julkaisema c-kasetti, joka sisältää väitteitä rockmusiikin ja erityisesti heavy metalin saatanallisesta alkuperästä. Kasetilla muun muassa soitetaan The Beatlesin, Led Zeppelinin ja Pink Floydin kappaleita takaperin. Tällöin kappaleissa erottuu väittämän mukaan salaisia viestejä, jotka kasetin julkaisijoiden mukaan ovat tarkoituksellisia tai ”saatanan lisäämiä”. Puhekasetin on tuottanut Timo Närhi ja puhujana on nykyäänkinmilloin? helluntaiseurakunnan piirissä vaikuttava Jyrki Isohella.
Helsingin Sanomien haastattelema Isohella kertoi, ettei kasettia tehtäessä ehditty paneutua suomalaiseen rockmusiikkiin, joka hänestä yleensä ottaen olikin varovaisempaa kuin brittiläinen ja amerikkalainen. Iskelmämusiikin hän katsoi olevan rockia ”hienostuneempaa”, mutta senkin yllyttävän nuorisoa aviorikoksiin ja muihin moraalittomuuksiin. Jopa saksalaisista lied-lauluista olivat helluntailaiset löytäneet sopimattomia kätkettyjä viestejä, ja heidän mukaansa sinfoniamuusikoiden joukossa oli saatananpalvojia siinä missä rockmuusikkojenkin.
Kasettia ehdittiin myydä kolmisen tuhatta kappaletta ennen kuin Teosto ja Ääni- ja kuvatallennetuottajat asettivat sen myyntikieltoon musiikkinäytteisiin liittyvistä tekijänoikeussyistä.
Kasetilla on nykyisin kulttimainetta.[lähde? ]
Aiheesta muualla

Keskustelua aiheesta Ylen Elävässä arkistossa
Rock´n rollin maailma, A-puoli ja [ B-puoli], audio 2×43 min, Kaidalle Tielle, YouTube.
Robert Fyfe

| Robert Fyfe> Henkilötiedot |
| --- | --- |
Syntynyt: 25. syyskuuta 1930 Kirkcaldy, Fife, Yhdistynyt kuningaskunta
Kuollut: 15. syyskuuta 2021 (90 vuotta)
Ammatti:  näyttelijä
Puoliso:  Diana Rush (1957–2021)
Lapset:  3
Näyttelijä
Aktiivisena:  1954–2017
Merkittävät roolit:  Howard Sibshaw (Vielä virtaa)
Aiheesta muualla
IMDb 
Elonet
Robert Douglas Fyfe (25. syyskuuta 1930 Kirkcaldy, Fife – 15. syyskuuta 2021) oli skotlantilainen näyttelijä. Hänet tunnetaan parhaiten Howard Sibshawin roolista komediasarjassa Vielä virtaa.
Nuoruus ja ura

Fyfe syntyi Kirkcaldyssa vuonna 1930 kelloseppä Douglas Fyfelle ja hänen vaimolleen Irvinelle. Hän kävi Kirkcaldy high schoolia, missä hän sai ensikosketuksensa näyttelemiseen osallistuessaan näytelmiin. Tämän jälkeen hän aloitti opinnot Edinburghin yliopistossa, mutta jätti ne kesken siirtyäkseen näyttelijä Esmé Churchin oppiin Northern Theatre Schooliin Bradfordiin. Valmistuttuaan vuonna 1954 Fyfe esiintyi ensin Churchin kanssa Northern Children's Theatren kiertueella ja sen jälkeen useissa repertoaariteattereissa.
Fyfen televisioroolit olivat aluksi pääasiassa pieniä sivurooleja, kuten esimerkiksi kovanaaman rooli saippuasarjassa Coronation Street vuonna 1966. Vuonna 1984 Fyfe teki ensiesiintymisensä tunneituimmassa roolissaan Vielä virtaa -sarjan Howardina sarjaan perustuvassa näytelmässä Bournemouthissa. Fyfen roolihahmo oli ankaran vaimonsa Pearlin tossun alla oleva mies, joka yritti vaimoltaan salaa karata pyöräretkille toisen naisensa Marinan kanssa. Seuraavana vuonna Fyfen roolihahmo teki ensiesiintymisensä itse televisiosarjassa, aluksi vierailijana ja myöhemmin osana sarjan vakiokaartia.
2000-vuosikymmenellä Fyfe näytteli elokuvissa Maailman ympäri 80 päivässä sekä Babel. Vielä virtaa -sarjan päättymisen jälkeen Fyfe esiintyi toisessa roolissa Coronation Street -sarjassa vuonna 2012, tällä kertaa eläköityvänä liikenteenohjaajana, sekä elokuvassa Pilvikartasto samana vuonna.
Yksityiselämä

Fyfe avioitui teatterilavasuunnittelija Diana Rushin kanssa vuonna 1957, ja he saivat kolme poikaa. Fyfe kuoli munuaissairauteen 90-vuotiaana 15. syyskuuta 2021. Hän oli jäänyt leskeksi edellisessä kuussa.
The Cure (Lady Gagan kappale)

| ”The Cure” Lady Gaga |
| --- | --- | --- |

Singlen tiedot
 Äänitetty : 2017
 Julkaistu: 16. huhtikuuta 2017
 Formaatti: digitaalinen lataus
 Tuottaja(t): Detroit City, Lady Gaga, Monson
 Tyylilaji: synthpop, pop-soul
 Kesto: 03.31
 Levy-yhtiö: Streamline, Interscope Records
Lady Gagan muut singlet
| ”Million Reasons” 2016 | ”The Cure” 2017 | ”Joanne” 2017 |
The Cure on yhdysvaltalaisen laulaja-lauluntekijä Lady Gagan kappale. Sen julkaisivat Streamline ja Interscope Records digitaalisesti ladattavana singlenä 16. huhtikuuta 2017. Kappaleen ovat sanoittaneet Gaga, Nick Monson, DJ White Shadow, Lukas Nelson ja Mark Nilan, joista kaksi ensimmäistä myös tuottivat sen Detroit Cityn kanssa. Kappale toteutettiin Kalifornian Los Angelesissä, jossa Gaga ja hänen tiiminsä työskenteli musiikin parissa ennen kuin hän alkoi toteuttamaan elokuvan A Star Is Born uudelleentoteutettua versiota. "The Cure" on lajityypiltään synthpop ja pop soul-kappale, joka koostuu R&B sävelen ympärille sävelletystä napsuttelusta sekä elektropop biitistä. Sanoiltaan kappale kertoo rakkauden parantavista vaikutuksista, laulajan pitäessä itseään parantamisen hallitsijana.
"The Cure" oli julkaisunsa jälkeen kaupallinen menestys, sen päästyä singlelistan kymmenen parhaan joukkoon Australiassa, Libanonissa, Slovakiassa, Skotlannissa, Unkarissa ja Venezuelassa sekä kahdenkymmenen parhaan joukkoon Isossa-Britanniassa, Latviassa, Malesiassa ja Tšekissä. Kotimaassaan Yhdysvalloissa kappaleen paras sijoitus oli Billboard Hot 100-listan sija 39. Gaga on esittänyt kappaleen livenä muun muassa vuoden 2017 American Music Awardsissa.
Käännös suomeksi
Rock’n’Roll Circus

| Rock'n'Roll Circus Ayumi Hamasaki |
| --- | --- | --- |

Studioalbumin tiedot
 Julkaistu: 14. huhtikuuta 2010
 Tuottaja(t): Max Matsuura
 Tyylilaji: j-pop
 Levy-yhtiö: Avex Trax
Ayumi Hamasakin muut julkaisut
| NEXT LEVEL 2009 | Rock'n'Roll Circus 2010 | Love Songs 2010 |
Rock'n'Roll Circus on Ayumi Hamasakin kolmastoista studioalbumi, joka julkaistiin 14. huhtikuuta 2010. Albumi julkaistiin samana päivänä kuin DVD-julkaisu ARENA TOUR 2009 A ~NEXT LEVEL~.
Kappaleet

| --- | --- |
 CD THE introduction – 1.39  Microphone – 4.25  count down – 4.33  Sunset ~LOVE is ALL~ – 5.43  BALLAD – 5.19  Last Links – 3.53  montage – 1.37  Don't look back – 4.05  Jump! – 1.35  Lady Dynamite – 4.16  Sexy little things – 3.55  Sunrise ~LOVE is ALL~ – 4.45  meaning of Love – 5.23  You were... – 4.46  RED LINE ~for TA~ [album version] – 5.45  :  DVD Sunrise ~LOVE is ALL~ (video clip)  Sunset ~LOVE is ALL~ (video clip)  You were... (video clip)  BALLAD (video clip)  Sexy little things (video clip)  Microphone (video clip)  Don't look back (video clip)  Lady Dynamite (video clip)  Sunrise ~LOVE is ALL~ (making clip)  Sunset ~LOVE is ALL~ (making clip)  You were... (making clip)  BALLAD (making clip)  Sexy little things (making clip)  Microphone (making clip)  Don't look back (making clip)  Lady Dynamite (making clip)  "ayumi hamasaki ARENA TOUR 2009 ~NEXT LEVEL~" DIGEST
Routtu

| Routtu |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°44′10″N, 24°11′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Iso-Niskaan 
Järvinumero:  35.744.1.007
Mittaustietoja
Pinnankorkeus:  155,8 m  
Rantaviiva:  0,99 km  
Pinta-ala:  3,066 ha  
Saaria:  ei saaria 
 fiRouttu 
Routtu  on Pirkanmaalla Oriveden Vitelissä sijaitseva järvi.
Maantietoa

Järvi on toinen niin sanotuista Routtujärvistä. Sen pinta-ala on 3,1 hehtaaria ja se on 350 metriä pitkä ja 150 metriä leveä. Se sijaitsee Iso-Niskan itäpuolella ja Ylä-Vitelin eteläpuolella Veteläsuon itälaidalla. Järvellä ei ole kartan mukaan saaria ja sen rannat ovat pääasiassa suomaata lukuun ottamatta itärantoja, jotka ovat metsämaata. Sen rantaviivan pituus on 1,0 kilometriä ja ren itärannan tuntumaan on rakennettu kaksi vapaa-ajan asuntoa. Ne kuuluvat Ylä-Vitelin entisen maatilan yhteyteen. Näille tulee tiet Untavalta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 155,8 metriä mpy. Järveen on johdettu kolme suo-ojaa, joista länteen kaivettu laskee vedet Iso-Nistaan Routtunlammin kautta.
Historiaa

Vuoden 1957 peruskartassa näkyy pohjoisrannassa kaksi pientä peltopalstaa, joiden välistä mutkittelee laskuoja Ylä-Viteliin. Nykykartoista tuo oja puuttu, mutta niiden tilalla olevat ojat toimivat uusina laskuojina.
Tapani Jylhä

Tauno Tapani Jylhä (8. maaliskuuta 1929 Forssa – 12. huhtikuuta 1980 Lieto) oli suomalainen kirjailija.